এ ব্যাপারে জানতে চাইলে নির্বাচন কমিশনার মো. শাহনেওয়াজ বলেন, সাতক্ষীরায় ১৪টি কেন্দ্রে ভোটের আগের রাতে কেন্দ্র দখল করে সিল মারা হয়েছে। এর মধ্যে তিনটি কেন্দ্রের কর্তব্যরতরা গুলি ছুড়ে দুর্বৃত্তদের মোকাবেলার চেষ্টা করেছেন। বাকি ১১টি কেন্দ্রের কর্তব্যরতরা কোনো ব্যবস্থা নেননি। কেন এমন পরিস্থিতির সৃষ্টি হয়েছে, তা ব্যাখ্যা করার জন্য সাতক্ষীরার এসপি এবং তালা, শ্যামনগর, কলারোয়া, দেবহাটা ও সদর থানার ভারপ্রাপ্ত কর্মকর্তাকে (ওসি) ঢাকায় কমিশন কার্যালয়ে তলব করা হয়েছে।